മുഹമ്മ ശ്രാമ്ബിക്കല് ശ്രീദേവി ക്ഷേത്രം കണിച്ചുകുളങ്ങര യൂണിയന് ഏറ്റെടുത്തു ചേര്ത്തല: മുഹമ്മ ശ്രാമ്ബിക്കല് ശ്രീദേവി ക്ഷേത്രം എസ്.എന്.ഡി.പി യോഗം കണിച്ചുകുളങ്ങര യൂണിയന് ഏറ്റെടുത്തു. ക്ഷേത്രവും വസ്തുവകകളും കണിച്ചുകുളങ്ങര യൂണിയന് നല്കിയതിന്റെ രേഖകള് ക്ഷേത്രം ഭാരവാഹികള് യോഗം ജനറല് സെക്രട്ടറി വെള്ളാപ്പള്ളി നടേശന് ഒരുമാസം മുമ്ബ് കൈമാറിയിരുന്നു. ഇതിന്റെ അടിസ്ഥാനത്തിലാണ് ക്ഷേത്രം ഏറ്റെടുക്കല് നടപടികള് നടന്നത്. കണിച്ചുകുളങ്ങര യൂണിയന് പ്രസിഡന്റ് വി.എം. പുരുഷോത്തമന് ക്ഷേത്രം സെക്രട്ടറി മോഹന് ദാസ് പണിക്കരില് നിന്ന് താക്കോല് ഏറ്റുവാങ്ങി നടത്തിപ്പ് ചുമതലയും ഏറ്റെടുത്തു. യൂണിയന് വൈസ് പ്രസിഡന്റ് പി.കെ. ധനേശന്, സെക്രട്ടറി ഇന് ചാര്ജ് പി.എസ്.എന്.ബാബു, യൂണിയന് കൗണ്സിലര്മാരായ കെ. സോമന്, ഗംഗാധരര് മാമ്ബുഴി, സിബി നടേശ്, ശശിധരന്, എം.എസ്. നടരാജന്, സുനീത് ബാബു, ക്ഷേത്രം പ്രസിഡന്റ് കെ.കെ. ഗവേഷ്, ശാഖാ പ്രസിഡന്റ് ഡി. ബാബു, സെക്രട്ടറി വി.സി. വിശ്വമോഹന്, ക്ഷേത്രത്തിന്റെ മറ്റു ഭാരവാഹികള്, ഭക്തജനങ്ങള് എന്നിവരും പങ്കെടുത്തു.